
DR 30.10.2019 45 

 
Saya alih kepada isu yang dibangkit oleh Yang Berhormat Kuala Krai yang 

memohon supaya pembinaan Jambatan Kampung Belanga, Jambatan Kuala Pertang dan 
Jambatan Pasir Pering dibina segera. Ingin saya memaklumkan Yang Berhormat bahawa 
ketiga-tiga projek ini tidak ada dalam senarai keutamaan daripada negeri jadi saya 
cadangkan Yang Berhormat buat cadanganlah kepada pihak-pihak yang relevan untuk 
bermula proses-proses itu.  

Tuan Abdul Latiff bin Abdul Rahman [Kuala Krai]: Yang Berhormat Timbalan 
Menteri, boleh?  

Tuan Sivarasa Rasiah: Sekejap, saya habiskan selepas itu saya akan beri ruang. 
Walau bagaimanapun, untuk jalan luar bandar di bawah RMKe-11 ada tiga projek yang telah 
diluluskan untuk Parlimen Kuala Krai yang melibatkan kos peruntukkan sebanyak RM83.9 
juta dan saya just sebut secara ringkas butiran kita akan bagi secara bertulis ini adalah di 
Kampung Pemberian Kuala Krai dan juga ada dua di Kampung Pemberian dan ada satu lagi 
di Kampung Pasir Era ke Kampung Pasir Kelang, Kuala Krai. Itu untuk makluman Yang 
Berhormat. Silakan.  

Tuan Abdul Latiff bin Abdul Rahman [Kuala Krai]: Yang Berhormat terima kasih. 
Saya kemukakan isu berkaitan jambatan tadi. Kalau Yang Berhormat boleh bersetuju saya 
boleh kemukakan cadangan ataupun surat kepada Yang Berhormat dan mungkin dari sudut 
teknikal atau pun untuk melihat keperluannya Yang Berhormat boleh minta pihak sama ada 
KESEDAR ataupun lain-lain agensi untuk meninjau dengan lebih dekat untuk melihat 
keperluan sebenar. Terima kasih Yang Berhormat.  

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Kuala Krai. Sila Yang Berhormat Menteri.  

Tuan Sivarasa Rasiah: Ya itulah cadangan saya kepada Yang Berhormat Kuala 
Krai kita mulakan proses Yang Berhormat perlu kemukakan kepada KESEDAR, kerajaan 
negeri boleh hantar terus kepada kementerian juga dan proses itu akan bermula. Akan tetapi, 
jangan anggap ini sebagai persetujuan projek itu belum lagi, okey terima kasih. Sekarang 
saya alih kepada Yang Berhormat yang terakhir yang berkaitan dengan tajuk pembangunan 
luar bandar di Semenanjung iaitu datang daripada Yang Berhormat Hulu Terengganu yang 
bertanya tentang projek lampu jalan kampung.  

Yang Berhormat minta satu kajian dibuat untuk mengkaji keberkesanan lampu solar 
untuk lampu jalan kampung. Sukacita saya ingin memaklumkan KPLB memang sedang 
menjalankan kajian itu berhubung penggunaan lampu LED solar dalam program lampu jalan 
kampung dan kajian ini sedang dilaksanakan oleh Jabatan Kerja Raya (JKR) atas permintaan 
KPLB dan saya difahamkan kajian itu akan siap dalam tahun ini.  

Tuan Yang di-Pertua, saya sudah habis dengan tajuk infrastruktur saya alih 
sekarang kepada isu Majlis Pengurusan Komuniti Kampung (MPKK). 

Tuan Shaharizukirnain bin Abd Kadir [Setiu]: Setiu minta penjelasan sedikit.  

Timbalan Yang di-Pertua [Dato' Mohd Rashid Hasnon]: Masa tinggal lapan minit 
lagi, lapan minit sahaja lagi.  

Tuan Sivarasa Rasiah: Betul.  

Tuan Shaharizukirnain bin Abd Kadir [Setiu]: Yang Berhormat Timbalan Menteri. 
Setiu ada sedikit.  

Tuan Sivarasa Rasiah: Ya Yang Berhormat Setiu silakan.  

Tuan Shaharizukirnain bin Abd Kadir [Setiu]: Saya sebut dalam sidang Julai 
yang lalu, sidang yang lepas berkaitan dengan Jalan Hulu Seladang ke Bandar Permaisuri 
bagi mengatasi masalah banjir untuk ditinggikan ketinggian jalan dan dalam sidang itu pun 
saya sebut sekali lagi. Cuma jawapan Yang Berhormat Menteri Luar Bandar dalam sesi lepas 
mengatakan bahawa Kementerian Luar Bandar sudah setuju cuma terserah kepada budi 
bicara Kementerian Ekonomi. Jadi, saya hendak minta status perkembangan dalam inilah.  

Tuan Sivarasa Rasiah: Tuan Yang di-Pertua, sebab itu tidak dibangkit secara 
spesifik dalam ucapan peringkat dasar kita akan siasat dan kita akan jawab secara bertulis.  

 



Saya alih kepada isu yang dibangkit oleh Yang Berhormat Kuala Krai yang. memohon supaya pembinaan Jambatan Kampung Belanga, Jambatan Kuala Pertang dan Jambatan Pasir Pering dibina segera. Ingin saya memaklumkan Yang Berhormat bahawa ketiga-tiga projek ini tidak ada dalam senarai keutamaan daripada negeri jadi saya cadangkan Yang Berhormat buat cadanganlah kepada pihak-pihak yang relevan untuk bermula proses-proses itu. Tuan Abdul Latiff bin Abdul Rahman [Kuala Krai]: Yang Berhormat Timbalan Menteri, boleh?. Tuan Sivarasa Rasiah: Sekejap, saya habiskan selepas itu saya akan beri ruang. Walau bagaimanapun, untuk jalan luar bandar di bawah RMKe-11 ada tiga projek yang telah diluluskan untuk Parlimen Kuala Krai yang melibatkan kos peruntukkan sebanyak RM83.9 juta dan saya just sebut secara ringkas butiran kita akan bagi secara bertulis ini adalah di Kampung Pemberian Kuala Krai dan juga ada dua di Kampung Pemberian dan ada satu lagi di Kampung Pasir Era ke Kampung Pasir Kelang, Kuala Krai. Itu untuk makluman Yang Berhormat. Silakan. Tuan Abdul Latiff bin Abdul Rahman [Kuala Krai]: Yang Berhormat terima kasih. Saya kemukakan isu berkaitan jambatan tadi. Kalau Yang Berhormat boleh bersetuju saya boleh kemukakan cadangan ataupun surat kepada Yang Berhormat dan mungkin dari sudut teknikal atau pun untuk melihat keperluannya Yang Berhormat boleh minta pihak sama ada KESEDAR ataupun lain-lain agensi untuk meninjau dengan lebih dekat untuk melihat keperluan sebenar. Terima kasih Yang Berhormat. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Kuala Krai. Sila Yang Berhormat Menteri. Tuan Sivarasa Rasiah: Ya itulah cadangan saya kepada Yang Berhormat Kuala Krai kita mulakan proses Yang Berhormat perlu kemukakan kepada KESEDAR, kerajaan negeri boleh hantar terus kepada kementerian juga dan proses itu akan bermula. Akan tetapi, jangan anggap ini sebagai persetujuan projek itu belum lagi, okey terima kasih. Sekarang saya alih kepada Yang Berhormat yang terakhir yang berkaitan dengan tajuk pembangunan luar bandar di Semenanjung iaitu datang daripada Yang Berhormat Hulu Terengganu yang bertanya tentang projek lampu jalan kampung. Yang Berhormat minta satu kajian dibuat untuk mengkaji keberkesanan lampu solar untuk lampu jalan kampung. Sukacita saya ingin memaklumkan KPLB memang sedang menjalankan kajian itu berhubung penggunaan lampu LED solar dalam program lampu jalan kampung dan kajian ini sedang dilaksanakan oleh Jabatan Kerja Raya (JKR) atas permintaan KPLB dan saya difahamkan kajian itu akan siap dalam tahun ini. Tuan Yang di-Pertua, saya sudah habis dengan tajuk infrastruktur saya alih sekarang kepada isu Majlis Pengurusan Komuniti Kampung (MPKK). Tuan Shaharizukirnain bin Abd Kadir [Setiu]: Setiu minta penjelasan sedikit. Timbalan Yang di-Pertua [Dato' Mohd Rashid Hasnon]: Masa tinggal lapan minit lagi, lapan minit sahaja lagi. Tuan Sivarasa Rasiah: Betul. Tuan Shaharizukirnain bin Abd Kadir [Setiu]: Yang Berhormat Timbalan Menteri. Setiu ada sedikit. Tuan Sivarasa Rasiah: Ya Yang Berhormat Setiu silakan. Tuan Shaharizukirnain bin Abd Kadir [Setiu]: Saya sebut dalam sidang Julai yang lalu, sidang yang lepas berkaitan dengan Jalan Hulu Seladang ke Bandar Permaisuri bagi mengatasi masalah banjir untuk ditinggikan ketinggian jalan dan dalam sidang itu pun saya sebut sekali lagi. Cuma jawapan Yang Berhormat Menteri Luar Bandar dalam sesi lepas mengatakan bahawa Kementerian Luar Bandar sudah setuju cuma terserah kepada budi bicara Kementerian Ekonomi. Jadi, saya hendak minta status perkembangan dalam inilah. Tuan Sivarasa Rasiah: Tuan Yang di-Pertua, sebab itu tidak dibangkit secara spesifik dalam ucapan peringkat dasar kita akan siasat dan kita akan jawab secara bertulis.